**TOREK, 14. 4. 2020**

Pa so prazniki za nami. Upam, da si jih preživel/a prijetno s svojo družino. Verjetno si se tudi malo odpočil/a od šole in prav je tako. Sedaj pa spet z novimi močmi naprej.

Spodaj imaš zapisane naloge za danes.

**ŠPORT**

Na spodnji povezavi imaš predlog za današnje razgibavanje**.**

[**https://www.youtube.com/watch?v=7VAEIkGmXno&t=2s**](https://www.youtube.com/watch?v=7VAEIkGmXno&t=2s)

**SLOVENŠČINA**

V črtasti zvezek napiši naslov VAJA ali pa lahko napišeš tudi poljuben naslov. Z nekaj povedmi napiši kako si preživel/a praznične dni, kaj vse si počel/a, kako ste se pripravljali na praznike, če seveda praznujete veliko noč, kaj si vse počel/a za tehniški in športni dan…. Pazi na estetsko in pravilno pisavo, piši s pisanimi črkami.

**SLOVENŠČINA**

Odpri BERILO in se spomni katere pravljice smo v zadnjem času obravnavali. Izberi si najljubšo in BERI!

**MATEMATIKA**

V delovnem zvezku na strani 98 rešuj naloge. Spodaj pa imaš še nekaj nalog, ki jih rešuješ v karirasti zvezek. Vse naloge se navezujejo na 1.nalogo oziroma vse naloge so povezane. Reši toliko nalog, kot zmoreš. Lahko si tudi kakšno nalogo pustiš.

**Naloge rešuj v zvezek.**

1. Mama ima 36 let. Njen sin Jure je štirikrat mlajši od nje.

 Koliko je star Jure?

2. Jure ima sestro Evo. Eva je 2 leti mlajša od Jureta.

 Koliko let ima Eva?

3. Oče je šestkrat starejši od Eve.

 Koliko je star oče?

4. Najmlajši v družini je Miha. Miha je trikrat mlajši od Jureta.

 Koliko je star Miha?

5. Koliko let je Eva starejša od Miha?

6. Koliko let je Jure mlajši od svojega očeta?

7. Koliko let je Eva mlajša od svoje mame?

8. Še sam sestavi nalogo, v kateri bosta nastopala ti in eden izmed članov tvoje družine.

 Nalogo tudi reši.